Čo robíte, keď vás bolí hlava?
Dáte si aspirín.
Aby sa však táto tabletka dostala do hlavy, ktorá vás bolí,
musí najprv prejsť žalúdkom, črevami a rôznymi inými orgánmi.
Prehĺtanie tabletiek je najefektívneší a najbezbolestnejší spôsob
príjmu liekov do tela.
Nevýhodou je, že po prehltnutí sa lieky rozriedia.
Je to veľký problém, a to najmä u pacientov s HIV.
Ich lieky proti HIV slúžia
na zníženie množstva vírusu v krvi
a zvýšenie počtu buniek CD4.
Sú však známe aj pre vedľajšie účinky,
a to hlavne, že sa rozriedia skôr, ako sa dostanú do krvi,
a čo je ešte horšie, skôr ako sa dostanú tam,
kde sú najpotrebnejšie: do ložísk vírusu HIV.
Sú to oblasti ako lymfatické uzliny,
nervová sústava či pľúca,
kde vírus spí.
Lieky sa nedostávajú spoľahlivo do krvi pacientov,
ktorí pravidelne užívajú lieky proti HIV.
Vírus sa pre prerušenie liečby
môže prebudiť a nakaziť v krvi nové bunky.
To predstavuje pri súčasnej liečbe AIDS tabletami veľký problém.
Pacienti musia lieky užívať po celý život.
Jedného dňa som si povedala:
Dá sa dostať lieky proti HIV priamo do ložísk
bez rizika, že sa rozpustia?
Ako vedkyňa zaoberajúca sa laserami som mala odpoveď priamo pred očami:
lasery, je to jasné.
Keď sa používajú v zubárstve,
liečení rán diabetikov a chirurgii,
dajú sa použiť na všetko možné
vrátane prenosu liekov do buniek.
V súčasnosti naozaj používame laserové impulzy
na vypálenie alebo vyvrtnutie maličkých dierok,
ktoré sa v bunkách napadnutých HIV otvoria a takmer okamžite zatvoria,
aby sa do nich dostali lieky.
Možno sa pýtate, ako to robíme.
Nasmerujeme veľmi silný a tenký laserový lúč
na membrány buniek napadnutých HIV,
keď sú ponorené v tekutine obsahujúcej liek.
Laser bunku prepichne a bunka v priebehu niekoľkých mikrosekúnd
liek prehltne.
Vypálený otvor sa zahojí,
ani sa nenazdáte.
Túto technológiu práve testujeme v skúmavkách
a Petriho miskách,
ale cieľom je dostať ju do ľudského tela,
použiť ju v ľudskom tele.
Možno sa pýtate ako?
Odpoveď znie: vďaka trojhlavému zariadeniu.
Prvá hlava je náš laser,
ktorým urobíme rez v mieste infekcie.
Pomocou druhej hlavy, kamery,
sa dostaneme na miesto infekcie.
Nakoniec treťou hlavou, sprejom rozprašujúcim liek,
podáme liek priamo do miesta infekcie,
zatiaľ čo opäť použijeme laser na otvorenie buniek.
Teraz to možno nevyzerá ako bohviečo.
Ale jedného dňa môže táto technológia, ak bude mať úspech,
úplne odstrániť z tela vírus HIV.
Áno. Vyliečime AIDS.
Je to sen každého výskumníka HIV,
v našom prípade budú kľúčom liečby lasery.
Ďakujem.
(potlesk)